cyanic-selkie/wikianc huggingface dataset:
அம்னா மவாசு கான்
பரதநாட்டியம்
2016 முதல் 2018 ஆம் ஆண்டு வரை, அம்னா கான் இசுலாமாபாத்தில் உள்ள பாக்கித்தான் தேசிய கலை மன்றத்தில் நடன பயிற்றுவிப்பாளராகவும், நிரந்தர நடனக் குழுவின் தேசிய நடனக் குழுவின் தலைமை நடன இயக்குனராகவும் பணியாற்றினார். அரிய இந்த பரதநாட்டிய நடனத்தை நாட்டில் பாதுகாத்து, கலையை மற்றவர்களுக்கு எடுத்துச் செல்வதை தன் நோக்கமாகக் கொண்டுள்ளார்.
அம்னா கான் கதக், உதய் சங்கரின் நடன பாணி மற்றும் பாக்கித்தானிய நாட்டுப்புற நடனங்களையும் கற்று ஆராய்ந்தார். நிகழ்ச்சிகள் கொடுத்தார். பயிற்சிப் பட்டறைகள் நடத்தினார். அத்துடன் பாக்கித்தான் நாடு முழுவதும் மட்டுமல்லாமல் அமெரிக்கா, சீனா,  இந்தியா, சுவிச்சர்லாந்து மற்றும் ஐக்கிய ராஜ்யம். போன்ற நாடுகளிலும் இப்பயிற்சிப் பட்டறைகள் நடத்தப்பட்டன. அமெரிக்காவில் வாழும் புகழ்பெற்ற பரதநாட்டிய  நடனக் கலைஞரான தெக்ரீமா மிதாவுடன் (இந்து மிதாவின் மகள்) பல்வேறு நிகழ்ச்சிகளில் ஆடியுள்ளார். அம்னா கான் தனது நடனத்தை பல கலைகள்  மற்றும் இலக்கிய விழாக்களில் நிகழ்த்தியுள்ளார். போர்ட்லேண்ட் திரைப்பட விழாவில் காட்சிப்படுத்தப்பட்ட "அவ் சி மூவ்சு" என்ற ஆவணப்படத்தில் அம்னா கான் இடம்பெற்றார்.
நாடகக் கலைஞர்
அம்னா கான் பெரும்பாலும் பாக்கித்தான் தேசிய கலை மன்றத்தின், தியேட்ரவல்லே மற்றும் குச் காசு ஆகியோரின் படைப்புத் தயாரிப்புகளில் பணியாற்றுகிறார்.
மகதலேனா திட்டத்தில் அம்னா கான் உறுப்பினராக உள்ளார், பெண்கள் நாடகம் மற்றும் செயல்திறன் கலைகளின்  குறுக்கு-கலாச்சார வலையமைப்பிற்கு இவ்வமைப்பு  ஆதரவு மற்றும் பயிற்சியை வழங்குகிறது. பெர்லினில் "பீபால் மற்றும் பேனியன்" என்ற கண்காட்சியை அம்னா ஏற்பாடு செய்தார், இதில் பாக்கித்தானின் சமகால கலைஞர்களின் படைப்புகள் இடம்பெற்றன.
அரசியல்வாதி
அம்னா கான் ஓர் இடதுசாரி அரசியல்வாதியாவார். சர்வாதிகாரத்தின் கீழ் விதிக்கப்பட்ட அவசரகாலத்தின் நடவடிக்கையின் போது, 2007 ஆம் ஆண்டில் இவரது அரசியல் செயல்பாடு தொடங்கியது, அப்போது இவர் ஒரு மாணவி. எதிர்ப்பு ஆர்ப்பாட்டங்களுக்கு மாணவர்களைத் திரட்டினார், எழுதினார், நடித்தார் மற்றும் தெரு நாடகங்களை இயக்கினார். அவாமி தொழிலாளர் கட்சியை நிறுவியபோது 2012 ஆம் ஆண்டு கட்சியில் சேர்ந்தார். அப்போதிருந்து அம்னா கான் முற்போக்கான அரசியல் கைதிகள் மற்றும் வீட்டு உரிமைகள், பெண்கள் பிரச்சினைகள், மாணவர்கள், திருநங்கைகள், விவசாயிகள் மற்றும் சிறுபான்மையினர் மீதான இயக்கங்களில் தீவிரமாக செயல்பட்டு வருகிறார். இசுலாமாபாத்தின் உள்ளாட்சித் தேர்தலில் 2015 ஆம் ஆண்டில் அவாமி தொழிலாளர் கட்சியின்  துணைத் தலைவர் வேட்பாளராக நின்றார். 2007 ஆம் ஆண்டு முதல், அரசியல் அமைப்பாளராகவும் பெண்ணியவாதியாகவும் பணியாற்றி வருகிறார்.
பெண்ணிய, சோசலிச அமைப்பான பெண்கள் சனநாயக முன்னணியின் நிறுவன உறுப்பினராகவும் உள்ளார்.
2016 ஆம் ஆண்டு மார்ச்சு மாதத்தில் இசுலாமாபாத்தில் "சமூக ரீதியாக கட்டப்பட்ட தடைகளை அடையாளம் காணுதல் மற்றும் சரிசெய்தல்" பற்றிய ஓர் உரையையும் வழங்கினார்.
மேற்கோள்கள்
பகுப்பு:பாக்கித்தானியப் பெண்கள் பகுப்பு:பரதநாட்டியக் கலைஞர்கள் பகுப்பு:வாழும் நபர்கள் பகுப்பு:பாக்கித்தானியப் பெண்ணியவாதிகள்
யோகான்னசு மபுசெலா
யோகான்னசு மன்யெடி மபுசெலா (Johannes Manyedi Mabusela) சூன் 4 1984 ஆம் ஆண்டு சூன் மாதம் 4 ஆம் தேதி பிறந்த ஒரு சதுரங்க விளையாட்டு வீர்ர் ஆவார். தென்னாப்பிரிக்க நாட்டு சதுரங்க வீர்ரான இவருக்கு பன்னாட்டு சதுரங்க கூட்டமைப்பு  அனைத்துலக சதுரங்க மாசுட்டர் என்ற பட்டத்தை வழங்கியுள்ளது. 2002 இல் நடைபெற்ற இளையோருக்கான ஆப்பிரிக்க சதுரங்க போட்டியில் வென்றார்.
2012 ஆம் ஆண்டுக்கான தெற்கு ஆப்பிரிக்க அனைவருக்குமான சதுரங்கப் போட்டியில் ரோட்வெல் மாகோடோ, அகமது அத்லி மற்றும் டேனியல் காவ்டெரி ஆகியோருடன் இணைந்து மாபுசெலா முதலாவது இடத்திற்கான போட்டியில் சமநிலையைப் பிடித்தார், சமன்முறி ஆட்டத்தில் மூலம் இப்போட்டியில் இரண்டாவது இடத்தைப் பிடித்து, சதுரங்க போட்டிகளில் தென்னாப்பிரிக்காவின் முதலாவது மிக உயர்ந்த இடத்தைப் பிடித்த வீரர் என்ற பெருமையைப் பெற்றார்.
2008, 2010, 2012 மற்றும் 2018 ஆம் ஆண்டுகளில் சதுரங்க ஒலிம்பியாடு போட்டிகளில் தென்னாப்பிரிக்க நாட்டின் தேசிய அணிக்காக விளையாடினார். 2003, 2011 ஆம் ஆண்டுகளில் நடைபெற்ற அனைத்து ஆப்பிரிக்க விளையாட்டுப் போட்டிகளில் பங்கேற்று விளையாடினார். 2011ஆம் ஆண்டு போட்டி நிகழ்வில், அணி மற்றும் 4 வது சதுரங்கப் பலகையின் தனிநபர் என்ற பிரிவுகளில் இவர். இரண்டு வெள்ளிப் பதக்கங்களை வென்றார்.
மஞ்சள் பள்ளிவாசல்
மஞ்சள் பள்ளிவாசல் (Yellow Mosque) இந்தியாவின் மேற்கு வங்காள மாநிலத்தில் உள்ள முர்சிதாபாத்தின் அசர்துவாரி அரண்மனை வளாகத்தில் அமைந்துள்ளது. இதை சுரூத்து பள்ளிவாசல் என்ற பெயராலும் அழைக்கிறார்கள்.
வரலாறு
மஞ்சள் பள்ளிவாசல் 1756-57 ஆம் ஆண்டில் நவாப் சிராச் உத்-தௌலாவால் பாகீரதி ஆற்றின் கரையில் உள்ள அசர்துவாரி அரண்மனை வளாகத்தில் கட்டப்பட்டதாகக் கூறப்படுகிறது.
இந்திய தொல்லியல் துறையின் அறிக்கையின் படி, மேற்கு வங்கத்தில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியலில் குறிப்பிடப்பட்டுள்ளபடி, மஞ்சள் பள்ளிவாசலும் இந்திய தொல்லியல் துறையின் பட்டியலிடப்பட்ட ஒரு நினைவுச்சின்னமாகும்.
புற இணைப்புகள்
பகுப்பு:Coordinates on Wikidata பகுப்பு:இந்தியப் பள்ளிவாசல்கள் பகுப்பு:மேற்கு வங்காளம் பகுப்பு:இந்தியக் கட்டிடங்கள்
தாஷ்கண்ட் பிராந்தியம்
தாஷ்கண்ட் பிராந்தியம் ( Tashkent Region, உஸ்பெக் மொழி : Toshkent viloyati, Тошкент вилояти ) என்பது உஸ்பெகிஸ்தான் நாட்டின் ஒரு பிராந்தியப் ஆகும். இது நாட்டின் வடகிழக்கு பகுதியில், சிர் தாரியா நதிக்கும், தியான் சான் மலைகளுக்கும் இடையில் அமைந்துள்ள விலோயாட் (பகுதி) ஆகும். இந்த பிராந்தியமானது சர்வதேச எல்லைகளையும் கொண்டுள்ளது. இதன் சர்வதேச எல்லைகளாக வடக்கில் கசகஸ்தான் நாடும், கிழக்கில் கிர்கிசுத்தான் நாடும், தெற்கில் தஜிகிஸ்தான் நாடும் சர்வதேச எல்லைகளாக அமைந்துள்ளன. மேலும் அண்டை பிராந்தியங்களின் எல்லைகளாக தென் மேற்கில் சிர்தார்யா பிராந்தியம், வட மேற்கில் நமங்கன் பிராந்தியம் ஆகியவை உள்ளன. இந்த பிராந்தியமானது 15,300 கிமீ² பரப்பளவைக் கொண்டுள்ளது. இதன் மக்கள் தொகை சுமார் 4,450,000 என மதிப்பிடப்பட்டுள்ளது.
கண்ணோட்டம்
தாஷ்கண்ட் பகுதி 15 நிர்வாக மாவட்டங்களாக பிரிக்கப்பட்டுள்ளது. இதன் நிர்வாக மையமாக 2017 முதல், நூராஃப்ஷோன் நகரம் உள்ளது. பிராந்தியத்தின் மற்ற நகரங்களாக ஆங்ரென் நகரம், ஓல்மாலிக் நகரம், ஓகாங்கரோன் நகரம், பெக்காபாத் நகரம், சிர்ச்சிக் நகரம், கசல்கென்ட் நகரம், கெல்ஸ் நகரம், பார்கண்ட் நகரம், யாங்கியாபாத் நகரம் மற்றும் யாங்கியோயல் நகரம் ஆகியவை உள்ளன. பிராந்தியத்தின் மாவட்டங்கள் 1. அக்குர்கன் மாவட்டம் ( தலிநகரம், அக்குர்கன் ), 2. பெக்காபாத் மாவட்டம் ( தலைநகரம், ஜாபர் ) 3. போஸ்டான்லிக் மாவட்டம் ( தலைநகரம்,	கசால்கெண்ட் ) 4. புகா மாவட்டம்	( தலைநகரம், மோரோ ) 5. சைனாஸ் மாவட்டம் ( தலைநகரம், சைனாஸ் )	6. கிப்ரே மாவட்டம் ( தலைநகரம், கிப்ரே ) 7. பார்க்கண்ட் மாவட்டம் ( தலைநகரம், பார்க்கண்ட் ), 8. பிஸ்கண்ட் மாவட்டம் ( தலைநகரம், பிஸ்கண்ட் ) 9. குய் சிர்ச்சிக் மாவட்டம் ( தலைநகரம்,	டஸ்ட்டோபோத் ) 10. ஓர்டா சிர்ச்சிக் மாவட்டம் ( தலைநகரம்,	டோய்டிபா ), 11. யாங்கியோல் மாவட்டம் ( தலைநகரம், குல்பகூர் ) 12. யுகோரி சிர்ச்சிக் மாவட்டம் ( தலைநகரம், யாங்கிர்பொசொர் ), 13. ஜாங்கியாடா மாவட்டம் ( தலைநகரம், கிலீஸ் ) போன்றவை ஆகும்.
தாஷ்கண்ட் பிராந்தியத்தின் காலநிலை என்பது லேசான ஈரமான குளிர்காலம் மற்றும் வெப்பமான வறண்ட கோடைகாலங்களைக் கொண்ட கண்ட காலநிலை எனப்படும் ஐரோப்பிய காலநிலை ஆகும்.
தாஷ்கண்ட் பிராந்தியத்தின் இயற்கை வளங்களாக செப்பு, பழுப்பு நிலக்கரி, மாலிப்டினம், துத்தநாகம், தங்கம், வெள்ளி, அருமண் தனிமம், இயற்கை எரிவளி, பாறை எண்ணெய், கந்தகம், மேஜை உப்பு, சுண்ணக்கல் மற்றும் கிரானைட் ஆகியவை உள்ளன.
தரார்ஷ்கண்ட் பிராந்தியம் நாட்டில் பொருளாதார ரீதியாக மிகவும் வளர்ச்சியடைந்துள்ள பிராந்தியமாக உள்ளது. இங்கு உள்ள தொழில்துறைகளாக ஆற்றல் உற்பத்தி பொருள்களான, சுரங்கத் தொழில், உலோகம், உரங்கள், வேதிப் பொருள்கள், மின்னணுவியல், ஜவுளி, பருத்தி சுத்திகரிப்பு, உணவு பதப்படுத்துதல் மற்றும் பாதணிகள் போன்றவை உள்ளன.
முதன்மையாக நீர்ப்பாசனத்தை அடிப்படையாகக் கொண்ட மிகவும் வளர்ந்த விவசாயத் தொழிலை தர்ஷ்கண்ட் பிராந்தியம்  கொண்டுள்ளது. இந்த பிராந்தியத்தின் முக்கிய பயிர்களாக பருத்தி மற்றும் சணல், ஆகியவை உள்ளன. என்றாலும் தானியங்கள், இன்னீரம் மற்றும் சுரைக்காய், பழம் மற்றும் காய்கறிகள் மற்றும் சிட்ரஸ் பழங்கள் விளைவிப்பதும் அதிகரித்து வருகின்றன. இதனோடு கால்நடை வளர்ப்பும் வேளாண் தொழிலில் முக்கிய இடத்தை வகிக்கிறது.
இந்த பிராந்தியத்தில் நன்கு வளர்ந்த போக்குவரத்து உள்கட்டமைப்பு வசதி உள்ளது, 360 கி.மீ க்கும் நீண்ட தொடருந்து பாதைகளை கொண்டுள்ளது. மற்றும் 3771  கி.மீ. க்கும் மேலான நீண்ட சாலை வசதியைக் கொண்டுள்ளது. இதுமட்டுமல்லாது தாஷ்கண்டில் ஒரு பெரிய சர்வதேச விமான நிலையம் உள்ளது, இது நாட்டின் முக்கிய விமான நிலையமாகும்.
இந்த பிராந்தியத்தில் சட்கல் தேசிய பூங்கா என்னும் தேசியப் பூங்கா அமைந்துள்ளது. மேலும் மலைகள் மற்றும் காடுகளும், தாஷ்கண்ட் பிராந்தியத்தில் அமைந்துள்ளன.
வெளி இணைப்புகள்
பகுப்பு:Coordinates on Wikidata பகுப்பு:உஸ்பெக்கிஸ்தானின் பிராந்தியங்கள்
நிக்கி பிரதான்
நிக்கி பிரதான் (Nikki Pradhan) ஓர் இந்திய வளைகோல் பந்தாட்ட வீரராவார். 1993 ஆம் ஆண்டு திசம்பர் மாதம் 8 இல் இவர் பிறந்தார். சார்க்கண்ட் மாநிலத்தில் இருந்து கிடைத்த முதலாவது பெண் வளைகோல் பந்தாட்ட விளையாட்டு வீரர் நிக்கி பிரதான் என்பது குறிப்பிடத்தக்கது ஆகும். தலைநகரமான ராஞ்சியிலுள்ள கூண்டி மாவட்டம், மூர்து வட்டாரம், கிசால் கிராமத்தைச் சேர்ந்த சோம பிரதான் மற்றும் இயிட்டான் தேவி ஆகியோர் இவரது பெற்றோர்கள் ஆவர். பாரி்யட்டு பெண்கள் வளைகோல் பந்தாட்ட மையத்தில் நிக்கி பிரதான் பயிற்சி பெற்று உருவானார். இரியோ 2016 கோடைக்கால ஒலிம்பிக் விளையாட்டுப் போட்டிகளில் பங்கேற்ற இந்திய மகளிர் அணியில் இவரும் இடம்பெற்றிருந்தார்.
மேற்கோள்கள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள்‎ பகுப்பு:இந்திய மகளிர் வளைதடிபந்தாட்ட வீரர்கள்‎ பகுப்பு:Rio Olympic Editathon 2016
விஜய் தேவரகொண்டா
விஜய் தேவரகொண்டா (9 மே 1989) (Vijay Deverakonda) தெலுங்கு சினிமாவில்  பெயர் பெற்ற ஒரு இந்திய திரைப்பட நடிகர். விஜய் தேவரகொண்டா 2011 ஆம் ஆண்டில் ரவி பாபுவின் காதல் நகைச்சுவை திரைப்படமான  நுவ்விலா  (2011) மூலம் அறிமுகமானார், ஆனால் அவர் யெவடே சுப்பிரமணியம்  (2015) படத்தில் துணை வேடத்தில் நடித்ததன் மூலம் அங்கீகாரம் பெற்றார் .
விஜய் 2016 பிளாக்பஸ்டர் காதல் நகைச்சுவை படமான பெல்லி சூப்புலுவில் முக்கிய கதாபாத்திரத்தில் நடித்து தெலுங்கில் சிறந்த திரைப்படத்திற்கான தேசிய திரைப்பட விருது மற்றும் சிறந்த படத்திற்கான ஃபிலிம்ஃபேர் விருது - தெலுங்கு என விருது பெற்றார். விஜய் தெலுங்கு சினிமா வின் முன்னணி நடிகராக தன்னை நிலைநிறுத்திக் கொண்டார்,  அர்ஜுன் ரெட்டி  (2017),  மகாநடி (தமிழில் நடிகையர் திலகம்)  (2018), ரஸ்மிகாவுடன் நடித்த கீத கோவிந்தம்  (2018), மற்றும்  டாக்ஸிவாலா  (2018), போன்றவை அதிக வசூல் செய்த அவரின் தெலுங்கு படங்களின் பட்டியல். அர்ஜுன் ரெட்டிஇல் அவரது நடிப்பு அவருக்கு சிறந்த நடிகருக்கான பிலிம்பேர் விருது - தெலுங்கு உட்பட பல பாராட்டுக்களைப் பெற்றது.
ஆரம்பகால வாழ்க்கை மற்றும் போராட்டம் (2011-2015)
2011 ஆம் ஆண்டில் ரவி பாபுவின் காதல் நகைச்சுவை நுவ்விலாவில் நடித்ததன் மூலம் தேவரகொண்டா திரைப்பட துறையில் அறிமுகமானார், பின்னர் சேகர் கம்முலாவின்  லைஃப் இஸ் பியூட்டிஃபுல் (2012 திரைப்படம்) படத்தில் சிறப்பு தோற்றத்தில் தோன்றினார். இந்த இரு படங்களும் வெற்றிகரமான படங்களாக அமைந்தன. ஆனால் தேவரகொண்டாவிற்கு இதன் மூலம் அங்கீகாரம் கிடைக்கவில்லை. பின்னர், அவர் அந்த நேரத்தில் உதவி இயக்குனரான நாக் அஸ்வின் உடன் அறிமுகமானார், அது தேவரகொண்டா, நாக் அஸ்வினின் இயக்கத்தில் 2015 ஆம் ஆண்டு வெளிவந்த திரைப்படமான யெவடே சுப்பிரமணியம் படத்தில் நடிகர் நானி உடன் துணை வேடத்தில் நடிக்க காரணமாக அமைந்தது. இப்படத்தை தெலுங்கு திரையுலகில் தயாரிப்பாளரான அஸ்வினி தத் மகள்கள் தயாரித்தனர். பிரியங்கா தத் அவரை ஆதரித்தார், படப்பிடிப்பு தொடங்கியதும், ஸ்வப்னா தத் அவரைத் தனது பட நிறுவனத்தில் நடிக்க ஒப்பந்தமாக்கி கையெழுத்திட்டார். இந்தப் படம் விமர்சன மற்றும் வணிக ரீதியான வெற்றியைப் பெற்றது, மேலும் தேவரகொண்டா தனது கற்பனையும் ஆற்றலும் வெளிப்படுத்தி திரைப்படத்தில் நடித்ததற்காகவும் பாராட்டுக்களைப் பெற்றார். இந்தப் படம் இறுதியாக அவருக்கு தெலுங்கு சினிமாவில் உ‌ரிய இடத்தை கொடுத்தது.
திருப்புமுனை மற்றும் வெற்றி (2015 - தற்போது வரை)
தருண் பாஸ்கர் தாசையம் இயக்கிய பெல்லி சூப்புலு படத்தில் விஜய் முதன்முறையாக முன்னணி பாத்திரத்தில் நடித்தார்.நடிகையாக ரிது வர்மா நடித்துள்ளார்.இருவரின் இயல்பான நடிப்பால் படம் வணிக ரீதியாக வெற்றி பெற்றது. இது 64 வது தேசிய திரைப்பட விருதுகள் இல் தெலுங்கில் சிறந்த திரைப்படத்திற்கான தேசிய திரைப்பட விருது பெற்றது மற்றும் பிலிம்பேர் சிறந்த படத்திற்கான விருது - தெலுங்கு ஆகிய விருதும் கிடைத்தது. ஒரு சோம்பேறி சமையல்காரரின் யதார்த்தமான சித்தரிப்புக்காக அவர் பாராட்டுக்களைப் பெற்றார்.பின்னர் அவர் 2017 இல் துவாரகா என்ற மசாலா என்டர்டெய்னரில் நடித்தார். இது எதிர்மறையான விமர்சனங்களுடன் பாக்ஸ் ஆபிஸில் தோல்வியடைந்தது. அவரது அடுத்த படம் அர்ஜுன் ரெட்டி மிகவும் தைரியமாகவும் தீவிரமாகவும் கதை இருந்ததற்காக பாராட்டுகளையும் விமர்சனத்தையும் பெற்றது. சுய அழிவு, குறுகிய மனநிலை மற்றும் குடிப்பழக்கம் கொண்ட அறுவை சிகிச்சை நிபுணராக விஜய் சித்தரிக்கப்பட்டது விமர்சன ரீதியான பாராட்டுகளைப் பெற்றது, இது அவருக்கு சிறந்த நடிகருக்கான பிலிம்பேர் விருது - தெலுங்கு உட்பட பல விருதுகளை வென்று தந்தது. அர்ஜுன் ரெட்டியைத் தொடர்ந்து "யே மந்திரம் வீசாவே" படம் 5 ஆண்டுகள் தாமதத்திற்குப் பின் இறுதியாக வெளியிடப்பட்டது. இது விமர்சகர்களிடமிருந்து மோசமான விமர்சனங்களை வழங்கியது மற்றும் பாக்ஸ் ஆபிஸில் சிறப்பாக செயல்படவில்லை. பின்னர் அவர் நடிகை சாவித்திரியின் வாழ்க்கையைச் சுற்றியுள்ள வாழ்க்கை வரலாற்று காலப்படமான "மகாநடி" (தமிழில் நடிகையர் திலகம்) இல் நடித்தார். அதில் ஒரு கவர்ச்சியான மற்றும் எளிய புகைப்படக் கலைஞராக நடித்ததற்காக பாராட்டுகளைப் பெற்றார். 2018 ஆம் ஆண்டில் தேவரகொண்டாவின் அடுத்த வெளியீடு கீதா ஆர்ட்ஸ் ன் 'காதல் நகைச்சுவை' படமான கீத கோவிந்தம் (திரைப்படம்), இதில் அவர் ஒரு அப்பாவி மற்றும் பதட்டமான கல்லூரி பேராசிரியராக நடித்தார். அர்ஜுன் ரெட்டியில் ஆக்ரோஷமான பாத்திரத்திற்குப் பிறகு இந்தக் கதாபாத்திரத்தில் நடித்ததற்காக தேவரகொண்டா பாராட்டு பெற்றார். இந்தப் படம் வணிக ரீதியாக வெற்றி பெற்றது. இது 5 கோடி பட்ஜெட்டில் மட்டுமே தயாரிக்கப்பட்டது. அக்டோபர் 5 ஆம் தேதி வெளியான அவரது அடுத்த படம், அரசியல் த்ரில்லர் நோட்டா, இயக்கியது இருமுகன் (திரைப்படம்) - புகழ் ஆனந்த் சங்கர். இது விமர்சகர்களிடமிருந்து கலவையான விமர்சனங்களைப் பெற்றது மற்றும் பாக்ஸ் ஆபிஸில் ஒரு பேரழிவாக முடிந்தது. அவரது அடுத்த படம் யு.வி. கிரியேஷன்ஸின் 'சூப்பர்நேச்சுரல் காமெடி த்ரில்லர்' 'டாக்ஸிவாலா' 'இதில் விஜய் வைத்திருந்த காரை சுற்றி நடக்கும் கதையாக இது அமைந்தது, இதன் நடிகை மாளவிகா நாயர் ஆவார். நவம்பர் 2018 நிலவரப்படி, விஜய் தற்போது மீண்டும் ராஷ்மிகா மந்தண்ணா உடன் 'டியர் காம்ரேட்' படத்தில் நடித்து உள்ளார். மேலும் கிராந்தி மாதவ் இயக்கத்தில் பெயரிடப்படாத படத்தில் ராஷி கன்னா, ஐஸ்வர்யா ராஜேஷ் மற்றும் இசபெல் லைட் ஆகியோருடன் இணைந்து நடித்து உள்ளார். அவர் அடுத்ததாக ஹீரோ என்ற தெலுங்கு படத்தில் (தமிழ் மற்றும் மலையாளத்திலும் டப்பிங் செய்யப்பட உள்ளது)இரு சக்கர வாகன பந்தய வீரர் வேடத்தில் நடிக்கிறார். இப்படத்தை குற்றமே தண்டனை மற்றும் காக்கா முட்டை போன்ற படங்களின் இணை எழுத்தாளர் ஆனந்த் அண்ணாமலை இயக்குகிறார். படத்தில் மாளவிகா மோகனன் என்பவர் விஜய்யின் காதலி பாத்திரத்தில் தோன்றுகிறார். 2018 ஆம் ஆண்டில் ஃபோர்ப்ஸ் இந்தியாவின் 100 பிரபலங்கள் வரிசையில் 72 வது இடத்தைப் பிடித்து புகழ்பெற்றார்.
திரைப்பட வரலாறு
• அனைத்து திரைப்படங்களும் தெலுங்கு மொழியில் உள்ளன, மற்றவை வேறு வகையில் குறிப்பிட்டப்பட்டுள்ளது.
உமைரா பேகம்
உமைரா பேகம் (Humaira Begum; 24 சூலை 1918 - 26 சூன் 2002) மன்னர் முகமது சாகிர் ஷாவின் உறவினரும் மனைவியுமாவார். இவர் ஆப்கானித்தான் இராச்சியத்தின் கடைசி இராணியாக இருந்தார்.
திருமணம்
சர்தார் அகமது ஷா கானின் முதல் மனைவி சரின் பேகத்தின் மகளான உமைரா பேகம் தனது முதல் உறவினரும், ஆப்கானித்தானின் பட்டத்து இளவரசருமான முகமது சாகிர் ஷாவை 7 நவம்பர் 1931 அன்று காபூலில் மணந்தார். இவர்களுக்கு ஆறு மகன்களும் இரண்டு மகள்களும் இருந்தனர்.
ஆப்கானித்தான் இராணி
8 நவம்பர் 1933 இல், இவரது மாமனார் முகமது நாதிர் ஷா படுகொலை செய்யப்பட்ட பிறகு, இவரது கணவர் மன்னராக அறிவிக்கப்பட்டார். உமைரா ஆப்கானித்தானின் இராணியாக ஆனார். தனது கணவரின் ஆட்சியின் முதல் பகுதியில், இவர் ஒரு பெரிய பொதுப் பாத்திரத்தை வகிக்கவில்லை. அரசர் அமனுல்லா கான் 1929இல் ராணி சொரயா தார்சியின் நடவடிக்கையினால் ஏற்பட்ட அதிருப்தி காரணமாக பதவி நீக்கம் செய்யப்பட்டார். மேலும் முக்காடை  மீண்டும் அணிய வைத்து பெண்களின் உரிமைகளில் பின்னடைவை ஏற்படுத்தினார். 1930களில், அரச குடும்ப பெண்கள் அரண்மனை வளாகத்திற்குள் மேற்கத்திய பாணியில் ஆடை அணிந்தனர். ஆனால் அவர்கள் காபூலின் வெளியே பாரம்பரிய முக்காடு அணிந்து திரும்பினர். மேலும் அவர்கள் பொதுவில் தங்களை வெளிகாட்டவில்லை.
இரண்டாம் உலகப் போருக்குப் பிறகு, பெண்களின் நிலையில் சீர்திருத்தங்கள் உட்பட நவீனமயமாக்கல் சீர்திருத்தங்கள் அரசாங்கத்தால் அவசியமாகக் கருதப்பட்டபோது இந்நிலை மாறியது. 1946ஆம் ஆண்டில், இராணி உமைரா பெண்கள் நல சங்கத்தை உருவாக்கினார், இது ஆப்கானித்தானில் முதல் மகளிர் நிறுவனம் ஆகும். மேலும் பெண்கள் இயக்கத்தை மீண்டும் தொடங்குவதைக் குறிக்கிறது. முகமது தாவூத் கான் 1953இல் பிரதமரானபோது, பெண்கள் விடுதலையை நோக்கிய வளர்ச்சி வேகமாக முன்னேறத் தொடங்கியது. மேலும் அரச குடும்பத்தின் பெண்களுக்கு, இராணியை மையமாகக் கொண்டு, இந்த செயல்பாட்டில் முன்மாதிரியாக ஒரு முக்கியமான பணி வழங்கப்பட்டது. அவர்கள் ஆரம்பத்தில் முக்காடு அணிந்து பொது நிகழ்ச்சிகளில் கலந்து கொள்ள ஆரம்பித்தனர். thumb| 1968 பேகம் இடம் பெற்ற அஞ்சல் தலை 1959ஆம் ஆண்டில், பிரதமர் முகமது தாவூத் கான், பெண்கள் தானாக முன்வந்து தனது முக்காட்டை அகற்ற வேண்டும் என்ற அழைப்பை இவர் ஆதரித்தார். ஆப்கானித்தானில் பெண்களின் வரலாற்றில் இது ஒரு பெரிய நிகழ்வாகும். மேலும் இது அந்த நேரத்தில் தாவூத் அரசாங்கத்தின் பெண்கள் விடுதலையின் கொள்கையின் ஒரு பகுதியாகும். 1957ல் காபூல் வானொலியில் பெண் தொழிலாளர்களை அறிமுகப்படுத்தி, கெய்ரோவில் நடந்த ஆசிய மகளிர் மாநாட்டிற்கு பெண் பிரதிநிதிகளை அனுப்பி, 1958இல் மட்பாண்டத் தொழிற்சாலைக்கு நாற்பது பெண்களை வேலைக்கு அமர்த்துவதன் மூலம் இந்த நடவடிக்கை கவனமாகத் தயாரிக்கப்பட்டது. இது எந்த பிரச்சனையையும் சந்திக்காதபோது, அரசாங்கம் மிகவும் சர்ச்சைக்குரிய முக்காட்டை நீக்குவதற்கான நேரம் இது என்று முடிவு செய்தது. ஆகத்ட் 1959 இல், ஜெஷின் பண்டிகையின் இரண்டாம் நாளில், இராணி உமைரா, இளவரசி பில்கிஸ் ஆகியோர் பிரதமரின் மனைவி ஜமீனா பேகத்துடன் இராணுவ அணிவகுப்பில் தோன்றினர்.
இந்த சர்ச்சைக்குரிய நடவடிக்கை இசுலாமிய மதகுருமார்களால் கோபத்தை சந்தித்தது.
நாடுகடத்தல்
17 ஜூலை 1973 இல், இவரது கணவர் இத்தாலியில் கண் அறுவை சிகிச்சை பெற்றபோது, அவரது உறவினரான முகமது தாவூத் கான் ஒரு சதிதிட்டத்தை மேற்கொண்டு ஒரு குடியரசு அரசாங்கத்தை நிறுவினார். இவர், வீட்டிலேயே வீட்டுக் காவலில் வைக்கப்பட்டார். பின்னர், இவர் இத்தாலிக்கு நாடுகடத்தப்பட்டனர். இவர் உரோம் நகரில் இருபத்து ஒன்பது வருடம் தனது கணவனுடன் தங்கியிருந்தார்.
வெளி இணைப்புகள்
பகுப்பு:பஷ்தூன் மக்கள் பகுப்பு:2002 இறப்புகள் பகுப்பு:1918 பிறப்புகள்
கசன் (மன்னன்)
கசன் என்பவர் மங்கோலியப் பேரரசின் ஒரு பிரிவான ஈல்கானரசின் ஏழாவது ஆட்சியாளர் ஆவார். இவர் தற்போதைய ஈரானை 1295 முதல் 1304ஆம் ஆண்டு வரை ஆண்டு வந்தார். இவர் அர்குனின் மகன், அபகா கானின் பேரன் மற்றும் குலாகு கானின் கொள்ளுப்பேரன் ஆவார். சிங்கிசு கானின் நேரடி வழித்தோன்றல்களான ஒரு தொடர்ச்சியான மன்னர்களின் பாரம்பரியத்தை இவர் தொடர்ந்தார். ஈல்கான்களிலேயே இவர் மிகுந்த புகழ் பெற்றவராகக் கருதப்படுகிறார். அதற்கு ஒரு காரணம் இவர் இசுலாமுக்கு மதம் மாறியதுமாகும். 1295ஆம் ஆண்டில் இமாம் இப்னு தைமியாவைச் சந்தித்த பிறகு இவர் இசுலாமுக்கு மதம் மாறினார். மேற்காசியாவில் மங்கோலியர்களின் முதன்மை மதமாக இசுலாம் மாறியதில் இது ஒரு திருப்புமுனையாகக் கருதப்படுகிறது. இவரது முதன்மை மனைவிகளில் ஒருவர் கோகோசின் என்ற ஒரு மங்கோலிய இளவரசியும் அடங்குவார். கோகோசின் உண்மையில் குப்லாய் கானால் கசனின் தந்தை அர்குனுக்கு நிச்சயிக்கப்பட்டு அனுப்பப்பட்டிருந்தார்.
கசனின் ஆட்சியின்போது நடைபெற்ற இராணுவச் சண்டைகளாக சிரியாவை கட்டுப்படுத்துவதற்கு இவர் எகிப்திய அடிமை வம்சத்தவர்களுடன் போரிட்டது மற்றும் துருக்கிய-மங்கோலியச் சகதாயி கானரசுக்கு எதிராக இவர் செய்த யுத்தங்கள் ஆகியவற்றைக் குறிப்பிடலாம். கசன் ஐரோப்பாவுடன் தூதரகத் தொடர்புகளையும் தொடர்ந்தார். இவரது தந்தையின் தோல்வியடைந்த முயற்சியான பிராங்கோ-மங்கோலியக் கூட்டணியை உருவாக்குவதன் முயற்சியின் தொடர்ச்சியாக இதை அவர் செய்தார். இவர் மிகுந்த கலாச்சாரம் உடைய மனிதராகக் கருதப்படுகிறார். பல மொழிகளைப் பேசினார். பல்வேறு பொழுது போக்குகளைக் கொண்டிருந்தார். ஈல்கானரசின் பல ஆக்கக் கூறுகளை மறுசீரமைப்புச் செய்தார். குறிப்பாக பணத்தை தரப்படுத்தியது மற்றும் நிதிக்கொள்கை ஆகிய விஷயங்களைக் குறிப்பிட்டுக் கூறலாம். இடது|thumb|குழந்தை கசனை அவரது தந்தை [[அர்குன் கையில் தாங்கியபடி, குதிரையில் இருக்கு கசனின் தாத்தா அபகாவிற்கு அருகில் நிற்கிறார்.]] வலது|thumb|ஒரு குதிரை மீது கசன். thumb|226x226px|[[திருக்குர்ஆன்|திருக்குர்ஆனைப் படிக்கும் கசன்.]] alt=|thumb|அரசவையில் தன் மனைவிகளுடன் கசன்.
குறிப்புகள்
பகுப்பு:1271 பிறப்புகள் பகுப்பு:1304 இறப்புகள் பகுப்பு:ஈல்கான் பேரரசர்கள்
த. சீனிவாசன்
'''த. சீனிவாசன்''' (T. Shrinivasan) என்பவர் 2016 ஆம் ஆண்டு தமிழ்க் கணிமைக்கான சுந்தர ராமசாமி விருதினைப் பெற்ற கணித்தமிழ் ஆர்வலராவர். கட்டற்ற இணைய வளங்களை உருவாக்கும் முயற்சிகளில் ஈடுபட்டுவருகிறார். ப்ரீ தமிழ் ஈபுக்ஸ் என்ற தன்னார்வக் குழுவினை நிறுவி படைப்பாக்கப் பொதுமங்கள் உரிமையில் பல மின்னூல்களை வெளியிட்டுவருகிறார். உத்தமத்தின் இந்தியப் பிரிவின் ஒருங்கிணைப்பாளராகவும் உள்ளார். இவர் உருவாக்கிய பைத்தான் வழி கூகிள் எழுத்துணரி இடைமுகம் வழியாக விக்கிமூலம் திட்டத்தில் இந்திய மொழிப் பக்கங்கள் அதிகமாக உருவாக்கப்பட்டன.
மேற்கோள்கள்
பகுப்பு:தமிழ்க் கணிமையாளர்கள் பகுப்பு:வாழும் நபர்கள்
தமிழ்த்தேச மக்கள் கட்சி
தமிழ்த்தேச மக்கள் கட்சி 25.05.2014ல் சென்னையில் தொடங்கப்பட்டது. இந்தக் கட்சி இந்திய தேர்தல் அரசியலை புறக்கணித்து மக்கள் அரசியலை முன்னிலைப்படுத்துக்கூடியது. தமிழ்த்தேச விடுதலையே நமது இலக்கு! மக்கள் அதிகாரம் நமது அரசியல்!!பொதுமை நமது புரட்சி!!! என்ற முழக்கங்களுடன் தமிழகத்தில் இந்தக் கட்சி தொடங்கப்பட்டுள்ளது.
கட்சியின் கோட்பாடு
தமிழ்த்தேச மக்கள் கட்சி இந்தியா என்பது பல்வேறு தேசங்கள் அடங்கிய ஒரு அரசமைப்பு, அதிலிருந்து தமிழ்நாடு அரசியல் விடுதலை பெற்று தனிநாடாக தன்னை அமைத்துக்கொள்ளும்போதே தமிழக மக்களின் அனைத்துத் துயரங்களுக்கும் முடிவு ஏற்படும் என்ற கோட்பாட்டினை அடிப்படையாகக் கொண்டுள்ளது.
கட்சியின் வழிகாட்டி
தமிழ்நாடு பொதுவுடமைக் கட்சி மற்றும் தமிழ்நாடு விடுதலைப்படையை உருவாக்கிய தமிழரசனின்அரசியலை தமிழ்த் தேச மக்கள் கட்சி ஏற்றுக் கொண்டுள்ளது.
கட்சியின் தலைமை
தமிழ்த்தேச மக்கள் கட்சியின் பொதுச் செயலாளராக தமிழ்நேயன்,அமைப்புச் செயலாளராக இளையவன்,துணைப் பொதுச்செயலாராக காளை,தலைமை நிலையச் செயலாளராக மன்னர்,நிதிச் செயலாளராக இளந்தணல்,ஆகியோரும் உள்ளனர்.
கட்சியின் முழக்கங்கள்
நமது இலக்கு தேசிய சனநாயக புரட்சி! பொதுமை தமிழ்த் தேசம்!
கட்சியின் கொடி: சிவப்பு நிறக் கொடியில் மஞ்சள் நட்சத்திரம்.கட்சியின் அதிகாரப்பூர்வமான செய்தி இதழாக "தமிழ்த்தேச விடுதலை அறம்" என்று மாத இதழ் வெளிவருகிறது.
வெளி இணைப்புகள்
பகுப்பு:தமிழர் அமைப்புகள் பகுப்பு:தமிழக அரசியல் கட்சிகள் பகுப்பு:தமிழக தமிழ்தேசிய அமைப்புகள்
தமிழ்த்தேச மக்கள் கட்சி நடத்தும் [20.07.2022] சென்னையில், தமிழர் ஒற்றுமை மாநாடு BM மஹால் திருவல்லிக்கேணியில் வெற்றிகரமாக நடைபெற்றது.
தமிழ்த்தேச மக்கள் கட்சி நடத்தும் [28.01.2023] மதுரையில், இந்தி திணிப்பு எதிர்ப்பு தமிழ்மொழிக் காப்பு , மாநாடு வெற்றிகரமாக நடைப்பெற்றது.
மூன்றாம் சிவாஜி
மூன்றாம் சிவாஜி (Shivaji III) (1756 - 24 எப்ரல் 1813), மராத்திய போன்சலே வம்சத்தின் இரண்டாம் சம்பாஜியின் மகனும், கோல்ஹாப்பூர் அரசின் மன்னராவார். இவர் கோல்ஹாப்பூர் அரசை 22 செப்டம்பர் 1762 முதல் 24 ஏப்ரல் 1813 முடிய ஆண்டார்.
பகுப்பு:மராத்தியர்கள்
நான்காம் சிவாஜி
நான்காம் சிவாஜி (Shivaji IV) (1816 - 03 சனவரி 1822), மராத்திய போன்சலே வம்சத்தின் கோல்ஹாப்பூர் மன்னர் ஆவார். இவர் கோல்ஹாப்பூர் அரசை 2 சூலை 1821 முதல் 3 சனவரி 1822 முடிய ஆண்டார். இவருக்குப் பின் சாகாஜி கோல்ஹாப்பூரின் மன்னரானார்.
ஆதாரங்கள்
பகுப்பு:மராத்தியர்கள்
தேபாசிறீ மசூம்தார்
தேபாசிறீ மசூம்தார் (Debashree Mazumdar) ஓர் இந்திய ஓட்டப்பந்தய வீராங்கனையாவார். 1991 ஆம் ஆண்டு ஏப்ரல் மாதம் 6 ஆம் நாளில் இவர் பிறந்தார். கொல்கத்தாவைச் சேர்ந்த தடகள வீரரான இவர் 400 மீட்டர் விரைவோட்டத்தில் நிபுணத்துவம் பெற்றவராக உள்ளார். கொல்கத்தா நகரின் வருமான வரித்துறையில் தேபாசிறீ மசூம்தார் பணிபுரிகிறார்
பவர் ரேஞ்சர்ஸ் மெகாஃபோர்ஸ்
பவர் ரேஞ்சர்ஸ் மெகா போர்ஸ் (Power Rangers Mega Force) ஒரு பவர் ரேஞ்சர்ஸ் தொடராகும். இரண்டு சூப்பர் சென்டாய் தொடர்களின் அடிப்படையில் உருவாக்கப்பட்ட முதல் பவர் ரேஞ்சர்ஸ் தொடர் இதுவாகும்.
கதை சுருக்கம்
உயர்கல்வி மாணவரான "திராய்" ஒரு கனவில் பழைய பவர் ரேஞ்சர்களுடன் இணைந்து சண்டையிடுவது போல கனவு காண்கிறார். அதன் பிறகு தீய சக்திகள் வெளிப்பட்டதை உணர்ந்த ஜோர்டான்னின் சீடரான கோசெ விழித்தெழுந்து புதிய ஐந்து ரேஞ்சர்களை தேர்ந்தெடுக்க தனது உதவி இயந்திரத்திற்கு கட்டளை இடுகிறார். திராய் உட்பட ஐந்து நபர்கள் புதிய ரேஞ்சர்களாக தேர்ந்தெடுக்கப் படுகிறார்கள். புதியதாக தேர்ந்தெடுக்க பட்ட ரேஞ்சர்கள் எவ்வாறு தீய சக்திகளை அழிக்கிறார்கள் என்பதே தொடரின் கதை.
மிசோரம் அமைதி ஒப்பந்தம் 1986
மிசோரம் அமைதி ஒப்பந்தம், 1986 என்பது வடகிழக்கு இந்தியாவின் அசாம் மாநிலத்தில் இருந்த மிசோரம் பகுதியில், 1966ம் ஆண்டு தொடங்கப்பட்ட மிசோரமில் கிளர்ச்சி மற்றும் வன்முறைகளை முடிவுக்குக் கொண்டு வருவதற்காக இந்திய அரசுக்கும் மிசோ தேசிய முன்னணிக்கும் இடையேயான அதிகாரப்பூர்வ ஒப்பந்தமாகும். மிசோ தேசிய முன்னணி என்பது இந்தியாவில் இருந்து சுதந்திரம் பெறுவதற்காக லால்தெங்கா தலைமையிலான மிசோ பிரிவினைவாதிகளின் அமைப்பாகும். 1950களின் பிற்பகுதியில் மிசோரமில் மௌடம் விளைவால் ஏற்பட்ட பெரும் பஞ்சத்தின் போது, மக்களுக்கு அரசின் ஆதரவு இல்லாததால் இந்த இயக்கம் உருவானது. அடுத்த தசாப்தங்களில் அரசியல் கிளர்ச்சி மற்றும் சமூக அமைதியின்மை ஏற்பட்டது. பல பேச்சுவார்த்தைகளுக்குப் பிறகு, மிசோரம் ஒப்பந்தம், 1986: தீர்வுக்கான ஒப்பந்தம் இறுதியாக 30 சூன் 1986 அன்று கையெழுத்தானது. இந்த அமைதி ஒப்பந்தத்தில் இந்திய அரசின் சார்பில் ஆர். டி. பிரதான் மற்றும் இந்திய அரசின் உள்துறைச் செயலர் மற்றும் அரசாங்கத்தின் தலைமைச் செயலர் லால்காமா ஆகியோரால் கையெழுத்திடப்பட்டது. மிசோ தேசிய முன்னணி சார்பிர்ல் அதன் தலைவர் லால்தெங்கா கையொப்பம் இட்டார். 1947ல் பிரித்தானிய இந்தியாவிலிருந்து விடுதலைப் பெற்ற பிறகு, இந்தியாவின் மிகவும் வெற்றிகரமான ஒரே சமாதான ஒப்பந்தமாக இது குறிப்பிடப்படுகிறது.
பின்னணி
மிசோ மக்கள் 1870ம் ஆண்டு முதல் பிரித்தானிய இந்தியாவில் இணைக்கப்பட்டனர். ஆகஸ்டு 1947ல், இந்திய விடுதலைக்குப் பிறகு அசாம் மாகாணத்தில் ஒரு மாவட்டமாக மிசோரம் இருந்தது. 1952ம் ஆண்டில் மிசோரமை உள்ள்டக்கிய லுசாய் மலை மாவட்டம் எனும் ஒரு துணை அரசாங்கம் உருவாக்கப்பட்டது. இது அடிப்படையில் பிற்கால மிசோரத்தை உள்ளடக்கியது. 1959ம் ஆண்டு மௌடம் காரணமாக விளைச்சல் கடுமையாகப் பாதிக்கப்பட்டு, பஞ்சம் ஏற்பட்டபோது, அரசியல் சூழ்நிலை மோசமாகியது. உள்ளூர் நிவாரணப் பணிகளுக்காக 1960ல் மௌதம் முன்னணி என்ற சமூக அமைப்பு நிறுவப்பட்டது. இந்த அமைப்பு மிசோ மக்களுடையது என்று மிசோ மக்களை உற்சாகப்படுத்த, விரைவில் மிசோ தேசிய பஞ்ச முன்னணி என்று பெயர் மாற்றப்பட்டது. அடுத்த ஆண்டு பஞ்சம் தணிந்ததால், அமைப்பு மேலும் அரசியல் ரீதியாக மாறியது மற்றும் மிசோ தேசிய முன்னணி (MNF) ஆனது. நவம்பர் 1961ல், லால்தெங்கா தலைமையில் அதிகாரப்பூர்வமாக அரசியல் கட்சியாக மாறியது. அனைத்து மிசோ பழங்குடியினரையும் ஒரே அரசியல் ஆளுகைக்குள் உள்ளடக்கும் வகையில் அகண்ட மிசோரத்தை உருவாக்குவதற்கான போராட்டமே முக்கிய இலக்காக இருந்தது. இது இரண்டு தசாப்தங்களாக நீடித்த அரசியல் கிளர்ச்சி மற்றும் சமூக அமைதியின்மைக்கு வழிவகுத்தது.
எழுச்சி மற்றும் கிளர்ச்சி
மிசோ தேசிய முன்னணி அதன் ஆயுதப் பிரிவான மிசோ தேசிய இராணுவத்தை உருவாக்கியது. இது 1 மார்ச் 1966 அன்று ஜெரிகோ நடவடிக்கையின் கீழ் இந்தியாவிலிருந்து விடுதலையை அறிவித்தது.[3] முக்கிய நகரங்களில் உடனடியாக கொரில்லா போர் வெடித்தது. முதல் பெரிய நடவடிக்கை தொலைபேசி பரிமாற்றம் மற்றும் அய்சாலில் உள்ள அரசாங்க கருவூலத்தை சூறையாடியது. அரசு அலுவலகங்கள், அஞ்சல் நிலையங்கள் தாக்கப்பட்டு அழிக்கப்பட்டது. அசாம் அரசாங்கம் லுஷாய் மலை மாவட்டத்தை "தொந்தரவு நிறைந்த பகுதி" என்று மறுநாள் அறிவித்தது. மேலும் இந்திய அரசு இந்தியப் பாதுகாப்பு விதியின் கீழ் ஒரு பயங்கரவாத அமைப்பாக மிசோ தேசிய முன்னணியை தடை செய்தது. இதற்கு பதிலடி கொடுக்கும் விதமாக இந்திய ராணுவம் அப்பகுதியில் குவிக்கப்பட்டது. மார்ச் 5 முதல், அய்சால் நகரம் குண்டுவெடிப்பால் தாக்கப்பட்டு வாழத்தகுதியற்றதாக மாறியது. 1967ல் மிசோரமில் ஆயுதப்படைகள் சிறப்பு அதிகாரச் சட்டம் நடைமுறைப்படுத்தப்பட்டது.
அமைதிக்கான பேச்சுவார்த்தை
பொதுமக்கள் அதிகம் பாதிக்கப்படுவதால், உள்ளூர் சமூக அமைப்புகள் மற்றும் தேவாலயத் தலைவர்கள் பேச்சுவார்த்தை நடத்த வேண்டிய கட்டாயம் ஏற்பட்டது. கிறிஸ்தவமயமாக்கப்பட்ட சமூகமாக மிசோ மக்கள் தேவாலயத்தை மட்டுமே சமாதானம் செய்பவர்களாகக் கொண்டிருந்தனர். பிரஸ்பைடிரியன் மற்றும் பாப்டிஸ்ட் தேவாலயங்களின் அதிகாரிகள் கூட்டாக கிளர்ச்சியாளர்களுக்கும், அரசாங்கத்திற்கும் இடையே பேச்சுவார்த்தை நடத்த அமைதிக் குழுவை உருவாக்கினர்.
அமைதி ஒப்பந்தம்
இராஜீவ் காந்தி இந்தியப் பிரதமராக இருந்த போது மிசோரமில் அமைதி நிலவ வேண்டி 30 சூன் 1986 மிசோ தேசிய முன்னணி தலைவர் லால்தெங்காவுடன் அமைதி ஒப்பந்தம் செய்து கொண்டார். இதன்படி அனைத்து மிசோ தேசிய முன்னணியினர் மீதான் குற்றவழக்குகள் ரத்து செய்யப்பட்டது. மிசோரம் அரசின் ஒப்புதல் இன்றி இந்திய அரசு இயற்றும் சட்டங்கள் மிசோரமுக்கு பொருந்தாது என வலியுறுத்தப்பட்டது. மிசோரமிற்கு மாநிலத் தகுதி வழங்கவும் மற்றும் ஒரு உயர் நீதிமன்றம் அமைக்கவும் ஒப்பந்தம் இடப்பட்டது. மேலும் ஒரு பல்கலைக்கழகம் அமைக்க வலியுறுத்தப்பட்டது.
மேற்கோள்கள்
பகுப்பு:மிசோரம் பகுப்பு:மிசோரத்தின் வரலாறு
நிலா
நிலா (மாற்றுப் பெயர்கள்: நிலவு, அம்புலி, திங்கள், மதி, சந்திரன்) (Moon, luna) என்பது புவியின் ஒரேயொரு நிரந்தரமான இயற்கைத் துணைக்கோள் ஆகும். இது கதிரவ தொகுதியில் உள்ள ஐந்தாவது மிகப்பெரிய துணைக்கோளும் இரண்டாவது அடர்த்திமிகு துணைக்கோளும் ஆகும்.
புவியிலிருந்து மிகத் தெளிவாகத் தெரிவதாலும் முறைதவறா பிறை சுழற்சியாலும் தொன்மைக் காலத்திலிருந்தே மனித சமுகத்தின் பண்பாட்டுக் கூறுகளில், (இலக்கியம், நாட்காட்டிகள், கலை, தெய்வங்கள் ) நிலவு மிகுந்த தாக்கம் ஏற்படுத்தி உள்ளது. நிலவின் ஈர்ப்புவிசைத் தாக்கத்தால் ஓதங்களும் நாள் நீள்வதும் ஏற்படுகின்றன. புவியின் விட்டத்தைப் போல முப்பது மடங்கு தொலைவில் நிலவின் சுற்றுப்பாதை அமைந்திருப்பதால் வானத்தில் சூரியனின் அளவும் நிலவின் அளவும் ஒன்றே போலக் காட்சியளிக்கின்றன. இவ்வாறு அமைந்தது மிகவும் தற்செயலானதாகும். இதனால் முழுமையான சூரிய கிரகணத்தின் போது சூரியனை நிலவினால் முழுவதுமாக மறைக்க இயலுகின்றது. புவிக்கும் நிலவிற்கும் இடையேயான நேரோட்ட தொலைவு தற்போது ஆண்டுக்கு 3.82±0.07 செமீ அளவில் கூடிக் கொண்டு வருகின்றது; ஆனால் இந்த கூடும் வீதம் நிலையாக இல்லை.
புவியல்லாது மனிதர்கள் கால் பதித்த ஒரே வான்பொருள் நிலவாகும். சோவியத் ஒன்றியத்தின் லூனா திட்டம் மனிதரில்லாத முதல் விண்கலத்தை  1959இல் நிலவில் இறக்கியது; இதுவரை மனிதர் சென்ற திட்டங்களை இயக்கிய ஒரே திட்டம் ஐக்கிய அமெரிக்காவின் நாசாவின் அப்பல்லோ திட்டம் ஆகும்; நிலவின் சுற்றுப்பாதையில் பயணித்த முதல் மனிதர்கள் 1968இல் அப்பல்லோ 8இல் சென்ற அமெரிக்க வானோடிகளாவர். 1969க்கும் 1972க்கும் இடையே ஆறு திட்டங்களில் நிலாவில் தரையிறக்கியுள்ளது. முதலில் நிலவில் தரையிறங்கிய மனிதர் அப்பல்லோ 11இல் சென்ற நீல் ஆம்ஸ்ட்றோங் ஆவார். இந்தத் திட்டங்கள் மூலம் 380 கிலோவிற்கும் கூடுதலான நிலவுப்பாறைகள் கொணரப்பட்டுள்ளன. இவற்றைக் கொண்டு நிலாவின் தோற்றம், உள்கட்டமைப்பு, நிலவியல் வரலாறு ஆகியன ஆய்வு செய்யப்படுகின்றன.
புவியின் ஈர்ப்பைக் காட்டிலும் நிலவின் ஈர்ப்பு ஆறுமடங்கு குறைவு. பூமியில் ஈர்ப்பு விசை அதிகமாக இருப்பதால் புவியில் ஒரு பொருளின் விடுபடு வேகம் (escape speed) அதிகம்; மேலும் புவிப்பரப்பு வெப்பநிலையும் அதிகம் இல்லை. இவ்விரு காரணங்களால் காற்று மூலக்கூறுகள் புவியின் ஈர்ப்பை விட்டு விடுபட முடியாது. சுருங்கக்கூறின், பூமியின் ஈர்ப்பு விசை வளி மண்டலத்தை இழுத்துப் பிடித்து வைத்து இருக்கிறது.
ஆனால், நிலவின் ஈர்ப்பு குறைவாக இருப்பதால், அதிலுள்ள பொருள்களின் விடுபடு வேகமும் குறைவு; மேலும் நிலவின் பரப்பு வெப்பநிலை அதிகம் ஆதலால், அங்குள்ள மூலக்கூறுகள் விடுபட்டுச் சென்று விடும். எனவே தான் நிலவில் காற்று இல்லை. நிலவோடு ஒப்பிடும்போது செவ்வாயின் ஈர்ப்பு விசை சிறிது அதிகம். பூமியின் ஈர்ப்பு விசையில் பாதியளவு உள்ளது. இதன் காரணமாக அங்கே சிறிதளவு காற்று உள்ளது. வியாழன் கோளின் ஈர்ப்பு விசை பூமியைக் காட்டிலும் 350 மடங்கு அதிகம். இந்த ஈர்ப்பு விசைக்கு உட்பட்டு நாள்தோறும் விண்கற்கள் வியாழனில் விழுந்து கொண்டேயிருக்கின்றன. வால் நட்சத்திரங்களும் அதன் மீது மோதுவது உண்டு.
நிலவில் நீர்
நிலவில் நீரினை முதன்முதலில் இஸ்ரோவின் சந்திராயன்-1 செய்மதி நாசாவின் கருவியைப் பயன்படுத்தி கண்டறிந்தது.
இங்கிலாந்தின் பிரவுன் பல்கலைக்கழகத்தில் உள்ள புவிவேதியியலாளர் ஆல்பர்டோ சால் என்பவர் சில ஆண்டுகளாக "நிலவு வறண்டதாக பிறந்தது" என்ற பொதுவான கூற்றை உடைக்க முயன்றபொழுது நிலவில் ஆழமான பகுதியில் உருவாகிய நீரானது புவியில் உண்டான நீரின் ஆதாரம் போன்றதாக இருக்கிறது என்பதை கண்டறிந்தார். 4.5 மில்லியன் ஆண்டுகளுக்கு முன்பு நிகழ்ந்த ஒளிர்மைமாறு (எதிர்பாராப் பொலிவு) விண்மீன் மோதலினால் (cataclysmic collision) கோள் உருவான பொழுது நிலவு பூமியிடம் இருந்து ஒரு திடமான நீர் வழங்கலை கைப்பற்றியதாக அவரது ஆய்வு கூறுகிறது.
1970களில் அப்பலோ விண்பயணிகளால் கொண்டுவரப்பட்ட நிலவின் இரண்டு பாறையின் நீரினைக் கொண்டு சாலும், அவரது குழு உறுப்பினர்களும் ஆய்வு நடத்தினர் என கடந்த மே 9 சயன்ஸ் ஆய்விதழில் கூறப்பட்டுள்ளது. இந்தப் பாறைகள் பெரும்பாலும் நிலவின் வாழ்நாளின் முன்பகுதியில் ஏற்பட்ட எரிமலை உமிழ்வின் போது புதைந்த கற்குழம்பு வேறு பரப்புக்கு தள்ளப்படுவதால் உண்டானதாக இருக்கும் எனவும், நீரினை வான்வெளியில் அகலாமல் தடுக்கும் படிகங்களுடன் பிணைந்த அடர் எரிமலைக்குழம்பின் சிறு குமிழிகளை அது கொண்டுள்ளது. எனவும் அவர்கள் கூறியுள்ளனர்.
அந்தக் குழு பாறைகளின் நீரை அதிலுள்ள ஐதரசன் மற்றும் ஒரு அதிக கருவணுவை (நியூட்டிரான்) கொண்ட டியூட்டிரியம் ஆகியவற்றின் செறிவினை அளப்பதன் மூலம் பகுப்பாய்வு நடத்தியது. அதன் ஓரகத்தனிமங்களின் விகிதம் அந்நீரின் ஆதாரத்தை சூரியக் குடும்பத்திற்குள் உட்பட்டதுவாய் தெரிகிறது. சூரியக் குடும்பத்திற்கு வெளியில் உள்ள வாயுப் பெருங்கோள்கள் மற்றும் வால்வெள்ளிகள் மிக அதிக ஐதரசன்-டியூட்டிரிய விகிதத்தைக் கொண்டதாகும். பூமியின் நீரும் மிக குறைந்த விகிதத்தைக் கொண்டதாகும்.
பூமி மற்றும் பிற நுண்விண்கற்களின் குறைந்த ஐதரசன்-டியூட்டிரிய விகிதத்தைப் போன்றே நிலவுப் பாறைகளின் நீரும் குறைந்த விகிதத்தைக் கொண்டிருப்பது சால் மற்றும் அவரின் குழுவிற்கு ஆச்சரியத்தை அளித்தது. இதனால், பூமியின் நீரும் நிலவின் நீரும் பல பில்லியன் ஆண்டுகளுக்கு முன் ஒரே மாதிரியான நுண்விண்கற்களின் தாக்கத்தினால் ஏற்பட்டது என கூறலாம் என சாலின் அறிக்கை கூறுகிறது.
நிலவின் கலைகள்
கலைகள் என்பது நிலவின் ஒவ்வொரு நாளும் ஒவ்வொரு அளவாகத் தெரியும் தனித்தனி நிலைகளைக் குறிப்பன. இதனைப் பிறை என்று சொல்வது பெருவழக்கு. முதல் நாள் நிலாவே தென்படாது. இரவு மிக இருட்டாக இருக்கும். இதனை புதுநிலவு என்றும் அமாவாசை என்றும் அழைப்பர். பிறகு ஒவ்வொரு நாளும் சிறுகச் சிறுக நிலவின் வெளிச்சம் தெரியும் பகுதி பெரிதாகிக் கொண்டே வரும். இவைகளை இரண்டாம் பிறை, மூன்றாம் பிறை என்று சொல்வார்கள். பின்னர் சுமார் 14 நாட்கள் கழித்து ஒரு நாள் முழு நிலா பெரிதாய் வட்ட வடிமாய்த் தெரியும். இதனை முழுநிலவு என்றும் பௌர்ணமி என்றும் அழைப்பர். பிறகு அடுத்த சில நாட்கள் நிலா சிறுகச் சிறுகத் தேய்ந்து கொண்டே போய், மீண்டும் புதுநிலவு நாளுக்கான நிலைக்கே திரும்பி விடும். புதுநிலவு முதல் முழுநிலவு வரை வளர்ந்து வருவதால் வளர்பிறை என்றும், பிறகு அடுத்த புதுநிலவு நாள் வரை தேய்ந்து வருவதால் தேய்பிறை என்றும் அழைப்பர். நிலா நம் புவியைச் சுற்றி வருகையிலே எப்படி கதிரொளி நிலாக் கோளத்தின் மீது பட்டு புவியில் தெரிகிறது என்பதை கீழே உள்ள படம் விளக்குகிறது. center|thumb|800px|நிலாவின் கலைகள்/பிறைகள் தோன்றுவதைக் காட்டும் படம்
அன்னா லெத்திசியா பார்பௌல்டு
அன்னா லெத்திசியா பார்பௌல்டு (Anna Laetitia Barbauld,, அல்லது பிரான்சிய மொழிபோல பார்போ , திருமணத்திற்கு முன் அய்க்கின்; 20 சூன் 1743 – 9 மார்ச்சு 1825) முதன்மைபெற்ற ஆங்கிலக் கவிதாயினியும் கட்டுரையாளரும் இலக்கிய விமரிசகரும் பதிப்பாசிரியரும் சிறுவர் எழுத்தாளரும் ஆவார்.
"பெண் அறிவாளி" எனப் போற்றப்பட்ட பார்பௌல்டு பல்வேறு துறைகளிலும் எழுதி வந்தார்; பெண்கள் மிக அரிதாகவே தொழில்முறை எழுத்தாளர்களாக இருந்தவொரு காலகட்டத்தில் எழுத்துத் துறையில் பல வெற்றிகளை சாதித்தார். பால்கிரேவ் கலையகத்தில் ஆசிரியையாக சிறப்புக் கவனம் பெற்றார்; சிறுவர்களுக்கான புத்தாக்க எழுத்தாளராகவும் பெயர் பெற்றார். அவரது சிறுவர்களுக்கான தொடக்க நூல்கள் ஓர் நூற்றாண்டுக்கும் மேலாக கற்பித்தலுக்கு முன்மாதிரியாக அமைந்தது. அவரது கட்டுரைகள் பெண்களால் பொதுக்களத்தில் அரசியலில் ஈடுபட முடியும் என்பதை நிலைநிறுத்தியது. எலிசபெத் பெங்கர் போன்றவர்கள் இவரையேப் பின்பற்றினார்கள். பார்பௌல்டின் இலக்கிய வாழ்வு பிரித்தானிய இலக்கிய வரலாற்றில் பல காலகட்டங்களைத் தாண்டிய ஒன்றாகும்: அவரது படைப்புக்கள் தெளிவையும் மன உணர்வுகளையும் ஒருசேர முன்னிறுத்தின; அவரது கவிதைகள் பிரித்தானிய புனைவிய இலக்கியத்திற்கான அடிக்கலாக அமைந்தன. இலக்கிய விமரிசகராகவும் விளங்கினார். பார்பௌல்டு தொகுத்த பதினெட்டாம் நூற்றாண்டு பிரித்தானிய புதினங்களின் நூற்றிரட்டு இன்றுவரை நெறிமுறையாக விளங்குகின்றது.
பார்பௌல்டு நெப்போலியப் போர்களில் பிரித்தானியாவின் பங்கேற்பை விமரிசித்து எய்ட்டீன் அன்ட்ரெட் இலெவன் (1811) என்ற கவிதைத் தொகுப்பை வெளியிட்டார்; இதற்கு எழுந்த  தீய விமரிசனங்களால் மனமுடைந்து அதற்குப் பின் தம் வாழ்க்கையில் எதையுமே வெளியிடவில்லை. பிரெஞ்சுப் புரட்சியின் துவக்க காலங்களில் அவர் ஊக்கமூட்டிய புனைவிய கவிஞர்கள் பலரும் பிற்கால பழமை விரும்பிகளாக அவருக்கு எதிராக எழுதியதும் அவருக்கு அதிர்ச்சியளித்தது. பத்தொன்பதாம் நூற்றாண்டில் பார்பௌல்டு சிறுவர்களுக்கான கல்விசார் எழுத்தாளராக  மட்டுமே அறியப்பட்டார்; இருபதாம் நூற்றாண்டில் பெரும்பாலும் மறக்கப்பட்டார். 1980களில் பெண்ணியத் திறனாய்வின் எழுச்சியின் பின்னர் அவரது படைப்புக்களில் புதிய ஆர்வம் எழுந்தது. இலக்கிய வரலாற்றில் அவருக்கான சிறப்பிடம் மீட்கப்பட்டது.
மூலங்கள்
தற்போது அறியப்பட்டுள்ள பார்பௌல்டின் வாழ்க்கைப் பற்றி பெரும்பாலும் இரண்டு வாழ்க்கை நினைவுக் குறிப்புகளிலிருந்தே கிடைக்கிறது. முதலாவது 1825இல் அவரது உடன்பிறப்பின் மகள் லூசி அய்க்கின் எழுதியது; இரண்டாவது  1874இல் அவரது உடன்பிறந்தாரது பேத்தி அன்னா லெத்திசியா லெ பிரெடன் எழுதியது. பார்பௌல்டு சிலருக்கு எழுதிய கடிதங்களும் மீட்கப்பட்டுள்ளன. இருப்பினும் அவர் வீட்டு ஆவணங்கள் பலவும் 1940இல் இரண்டாம் உலகப் போரில் நாசி ஜெர்மனியின் விமானப்படை பிரிட்டன் மீது நடத்திய தொடர் குண்டுவீச்சில் தீக்கிரையாயின.
இளமைக்காலம்
பார்பௌல்டு சூன் 20, 1743இல் கிப்வர்த் ஆர்ட்கோர்ட் என்னுமிடத்தில் லைசெஸ்டர்சையர்  கவுன்டியில் ஜேன் மற்றும் ஜான் அய்க்கின் இணையருக்கு மகளாகப் பிறந்தார். ஜேன் அய்க்கினின் தாய்பெயரை இவருக்குச் சூட்டினர். வீட்டில் நான்சி என அழைத்து வந்தனர். பார்பௌல்டின் தந்தை இங்கிலாந்து திருச்சபையை ஏற்காதவர்கள் நடத்திய பள்ளியில் தலைமை ஆசிரியராகப் பணிபுரிந்து வந்தார். தவிரவும் திருச்சபை பொது ஆட்சி முறை (பிரெஸ்பைடேரிய) தேவாலயத்தில்  மறைபரப்புநராகவும் இருந்தார்.அவரது வீட்டிலேயே சிறுவர்களுக்கான பள்ளி இயங்கியது. அவரது குடும்பத்தின் வாழ்நிலை வசதியாக இருந்தது. பார்பௌல்டின் தந்தை 1780இல் இறக்கும்போது அவரது சொத்து £2,500க்கும் கூடுதலாக மதிப்பிடப்பட்டது. சிறுவர்களுடனேயே கூடுதலாக ஊடாடியதால் அன்னாவிற்கு ஆண்களின் துறைகள் என அக்காலங்களில் அடையாளப்படுத்தப்பட்ட துறைகளில் ஆர்வம் மிகுந்தது. தாயாருக்கு விருப்பமில்லாவிடினும் தந்தையாரிடம் பிடிவாதம் பிடித்து செவ்வியல் இலக்கியங்களை கற்றுத் தேர்ந்தார். இலத்தீன், தொன்ம கிரேக்கம், பிரான்சியம், இத்தாலி மொழி என பல மொழிகளிலும் தேர்ந்தார்.
தமது தம்பி ஜான் அய்க்கின் மீது அளவுகடந்த பாசம் கொண்டிருந்தார். இருவரும் சிறந்த நண்பர்களாக, இலக்கியத் தேடுதல்களில் கூட்டாளிகளாக வாழ்ந்தனர்.
1758இல் அன்னாவின் குடும்பம் வாரிங்டனுக்கு குடி பெயர்ந்தது. வாரிங்டன் அகாதமியில் தந்தை ஆசிரியராகப் பொறுப்பேற்றார். இங்கு இயல் மெய்யியலாளரும் ஒருமைக் கோட்பாட்டாளுருமான  சோசப்பு பிரீசிட்லி போன்ற பல புகழ்பெற்ற அறிஞர்களை சந்திக்கும் வாய்ப்பு கிடைத்தது. இங்கிருந்த அறிவார்ந்தசூழலுக்காக பலரும் "வடக்கிலுள்ள ஏதென்சு" என இந்த அகாதமியைக் குறிப்பிடுகின்றனர். இக்காலகட்டத்தில் அன்னாவின் அழகாலும் அறிவாலும் ஈர்க்கப்பட்ட பலர் மணம் புரிய முன்வந்தனர்; தன் தாயின் கவலையையும் பொருட்படுத்தாது அன்னா அவற்றை நிராகரித்தார்.
வெளி இணைப்புகள்
பகுப்பு:1743 பிறப்புகள் பகுப்பு:1825 இறப்புகள் பகுப்பு:ஆங்கிலக் கவிஞர்கள் பகுப்பு:பிரித்தானியக் கவிஞர்கள் பகுப்பு:பெண் கவிஞர்கள் பகுப்பு:சிறுவர் இலக்கியம் பகுப்பு:பதினெட்டாம் நூற்றாண்டு
நாகப்பட்டினம் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, நாகப்பட்டினம் ஊராட்சி ஒன்றியத்தின் மொத்த மக்கள் தொகை 83,113 ஆகும். அதில் பட்டியல் இன மக்களின் தொகை 31,161 ஆக உள்ளது. பட்டியல் பழங்குடி மக்களின் தொகை 261 ஆக உள்ளது.
ஊராட்சி மன்றங்கள்
நாகப்பட்டினம் ஊராட்சி ஒன்றியத்தில் உள்ள 29 ஊராட்சி மன்றங்களின் விவரம்;
மேற்கோள்கள்
பகுப்பு: நாகப்பட்டினம் மாவட்ட ஊராட்சி ஒன்றியங்கள்
ஆகாசுதீப் சிங்
வெளி இணைப்புகள்
பகுப்பு:1994 பிறப்புகள் பகுப்பு:வாழும் நபர்கள் பகுப்பு:இந்திய வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:Rio Olympic Editathon 2016
நல்லத்தண்ணி
நல்லத்தண்ணி (Nallathanni அல்லது Sitagangula) இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு நகரமாகும். மசுகெலியாவிலிருது சிவனொளிபாத மலை நோக்கிய பெருந்தெருவில் கடைசி எல்லையாகும். இங்கிருந்து சிவனொளிபாத மலைக்கான அடிப்பாதை தொடங்குகிறது. இரத்தினபுரி வட்டாரச் செயலாளர் பிரிவில் அமைந்துள்ள இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர்.
ஆதாரங்கள்
புவியியல் அமைவு தரவுகள்
பகுப்பு:சபரகமுவா மாகாணம், இலங்கை
சாகாஜி (கோலாப்பூர்)
சாகாஜி (Shahaji) (22 சனவரி 1802 - 29 நவம்பர் 1838) மராத்திய போன்சலே வம்சத்தின் கோல்ஹாப்பூர் இராச்சியத்தின் அரசப் பிரதியாக 2 சூலை 1821 முதல் 3 சனவரி 1822 முடிய இருந்தவர். பின்னர் கோல்ஹாப்பூர் இராச்சியத்தின் மன்னராக 3 சனவரி 1822 முதல் 29 நவம்பர் 1838 முடிய ஆண்டவர். இவருக்குப் பின்னர் கோல்ஹாப்பூர் இராச்சியத்தின் மன்னராக ஐந்தாம் சிவாஜி அரியணை ஏறினார்.
ஆதாரங்கள்
பகுப்பு:மராத்தியர்கள் பகுப்பு:மகாராட்டிர வரலாறு
லால்தெங்கா
லால்தெங்கா (Laldenga (11 சூன் 1927 – 7 சூலை 1990), வடகிழக்கு இந்தியாவில் உள்ள மிசோரம் பகுதியில் பிரிவினைவாத மிசோ தேசிய முன்னணி அரசியல் கட்சியை நிறுவிய அரசியல்வாதி ஆவார். இவர் தனி மிசோரம் மாநிலத்தின் மிசோரம் மாநிலத்தின் முதல் முதலமைச்சராக 1986 முதல் 1988 வரை பணியாற்றியவர்.
லால்தெங்கா துவக்கத்தில் இந்திய இராணுவத்தில் ஹவில்தார் பதவி வகித்தார். பின்னர் அசாம் மாகாண அரசில் எழுத்தராக பணியில் சேர்ந்தார். 1950களின் பிற்பகுதியில் மிசோரமில் ஏற்பட்ட மௌடம் எனும் மூங்கில் பூப்பால் ஏற்பட்ட பெரும் பஞ்சம் காரணமாக மிசோ மாவட்டம் பெரும்பாதிப்புக்கு உள்ளானது. இதனால் மக்கள் அரசுக்கு எதிராக கிளர்ச்சியைத் துவங்கினர். இதனால் லால்தெங்கா மிசோரம் பகுதியை, இந்தியாவிலிருந்து பிரித்து, தனி மிசோரம் நாட்டை உருவாக்க வேண்டி மிசோ தேசிய முன்னணி எனும் பிரிவினைவாத அமைப்பை நிறுவினார். 1986ம் ஆண்டில் மிசோரம் அமைதி ஒப்பந்தம் 1986 ஏற்பட்ட பிறகு லால்தெங்கா மிசோரம் மாநிலச் சட்டமன்றத்தின் முதல் முதலமைச்சரானார். லால்தெங்கா நுரையீரல் புற்று நோய் காரணமாக 1990ல் இலண்டனில் இறந்தார்.
வெளி இணைப்புகள்
பகுப்பு:மிசோரம் பகுப்பு:மிசோரம் முதலமைச்சர்கள்
சர்வதேச நகர்பேசி அடையாளம்
thumb|IMEI சர்வதேச நகர்பேசி அடையாளம் (International Mobile Equipment Identity, சுருக்கமாக IMEI) நகர்பேசிகளிற்கான தனித்துவமான ஓர் எண்ணாகும். இது பொதுவாக நகர்பேசிகளின் மின்கலத்திற்குக் கீழ் அச்சிடப்பட்டிருக்கும். இதனை நகர்பேசியில் *#06# என்பதை அழுத்துவதன் மூலம் காணமுடியும்.
சர்வதேச நகர்பேசி அடையாளமானது உலகளாவிய நகர்பேசி வலையமைப்பில் (GSM) உரிமையுடைய நகர்பேசிகள் மாத்திரமே பங்குபற்றுவதற்கும் உரிமையற்ற களவாடப்பட்ட நகர்பேசிகள் பங்குபற்றாமல் தடுப்பதற்கும் பயன்படுகின்றது.
அநேகமான வலையமைப்புகளில் சிம் மட்டும் அன்றி எந்தச் சர்வதேச நகர்பேசி அடையாளமுள்ள நகர்பேசியிலிருந்து தொடர்பு கொள்கின்றார் என்பதையும் அறிய முடியும்.
சர்வதேச நகர்பேசி அடையாளத்தின் கட்டமைப்பு
சர்வதேச நகர்பேசி அடையாளமானது 15 இலக்க எண்ணாகும். இது எங்கே உருவாக்கப்பட்டது, மாதிரி, குறியீட்டு இலக்கம் ஆகியவற்றைக் கொண்டிருக்கும். இதன் மாதிரியும் உருவாக்கமும் 8 இலக்கங்களைக் கொண்டிருக்கும். இது மாதிரியமைப்புக் குறியீட்டையும் கொண்டிருக்கும். சர்வதேச நகர்பேசி அடையாளத்தின் மிகுதியானது தயாரிப்பாளரால் வழங்கப்படும். இது ஒருபோதும் வலையமைப்பில் பரிமாறப்படாது.
2004ஆம் ஆண்டிற்கமைய சர்வதேச நகர்பேசி அடையாளமானது AA-BBBBBB-CCCCCC-D பாணியில் அமைந்திருக்கும். இங்கு CCCCCC நகர்பேசியின் தொடரிலக்கம் ஆகும்.
சங்கர் ராஜி
சங்கர் ராஜி என்ற இயக்கப்பெயரால் அறியப்படும் நேசதுரை திருநேசன் ( இலங்கைத் தமிழ்ப் போராளியும் ஈழ இயக்கங்களி்ல் ஒன்றான ஈழப்புரட்சி அமைப்பின் (ஈரோஸ்) நிறுவன உறுப்பினர்களில் ஒருவர் ஆவார். இவர் அபுஜீகாத் எனும் நூலையும் எழுதியிருக்கின்றார்.
ஆரம்பகால வாழ்க்கை
சங்கர் ராஜி 1949 நவம்பர் 11 இல் இலங்கையின் வடமாகாணத்திலிலுள்ள  யாழ்ப்பாணத்தில். உரும்பிராய் எனும் ஊரில் மாணிக்கம் நேசதுரை, பொற்கொடி தம்பதிகளின் மூத்த பிள்ளையாக பிறந்தார்.. சங்கர் ராஜி சிறுபராயத்தில் கொழும்பில் வசித்து வந்தார்.
1958 ஆம் இனக்கலவரத்தில் பாதிக்கப்பட்ட சங்கர் ராஜியின் குடும்பம் ஏனைய பெரும்பாலான தமிழ் குடும்பங்களைப் போலவே தமிழர் பிரதேசமான வடபகுதிக்கு இடம்பெயர்ந்தது. 1966 ஆம் ஆண்டு சங்கர் ராஜியின் குடும்பம் மீண்டும் கொழும்பிற்கு திரும்பியது. ஆனால் சங்கர் ராஜி கொழும்பிற்கு செல்லாமல் மேற்படிப்பிற்காக இங்கிலாந்து சென்றார். இலண்டன் நகரில் வேளாண்மைப் பொறியியல் மற்றும் தானுந்து பொறியியல் பட்டப்படிப்பு படித்தார். பட்டப்படிப்பின் பின் போர்ட் மோட்டார் வாகன உற்பத்தி நிறுவனத்தில் பொறியியலாளராக வேலை செய்தார்.
அரசியல் வாழ்க்கை
ஈழப்புரட்சி அமைப்பின் பொதுக்குழுவிலும், அமைப்பின் புரட்சிகர நிறைவேற்றுக்குழுவிலும் உறுப்பினராக இருந்த சங்கர் ராஜி, ஈரோசின் ஆயுதப்பிரிவிற்கும் பொறுப்பாகவிருந்தார்.
1984 ஆம் ஆண்டு கொழும்பில் இடம்பெற்ற குண்டு வெடிப்புக்களின் சூத்திரதாரியாக செயற்பட்ட காரணத்தினால், சிஜஏ உளவு நிறுவனத்தினால் தேடப்படும் குற்றவாளிகள் பட்டியலில் சேர்க்கப்பட்டார். 1985 ஆம் ஆண்டு நடைபெற்ற திம்பு பேச்சுவார்த்தையில் ஈரோஸ் அமைப்பின் பிரதிநிதியாக கலந்துக்கொண்டார்.
சங்கர் ராஜி சென்னையில் வாழ்ந்து வந்தார். கொழும்பில் ஈரோசின் நடவடிக்கைகளி சுதா மாஸ்டர் கவனித்து வந்தார். 1997 ஆம் ஆண்டு வெளிநாட்டு நாணயங்கள் கடத்திய குற்றச்சாட்டில் சென்னையில் கைதுசெய்யப்பட்ட சங்கர் ராஜி, ஓராண்டு சிறை தண்டனைக்குள்ளானார். இலங்கை திரும்பிய சங்கர் ராஜி இலங்கை அமைச்சர் டக்ளஸ் தேவானந்தாவின் அமைச்சின் கீழிருந்த அரசுத் திணைக்களம் ஒன்றில் ஆலோசகராகப் பணியாற்றினார்.
இறப்பு
விடுதலைப்புலிகளுக்கும், இலங்கை அரசுக்கும் இடையில் 2002 போர்நிறுத்த ஒப்பந்தம் கைச்சாத்தான பின் இலண்டன் திரும்பிய சங்கர் ராஜி 2005 ஆம் ஆண்டு சனவரி மாதம் 10 ஆம் திகதி மாரடைப்பு காரணமாக மரணமடைந்தார். ஈரோஸ் அமைப்பின் தலைமைப் பொறுப்பை அவரது மகன் நேசன் சங்கர் ராஜி ஏற்றுக் கொண்டுள்ளார்.
மேற்கோள்கள்
பகுப்பு:ஈரோஸ் இயக்க உறுப்பினர்கள் பகுப்பு:1949 பிறப்புகள் பகுப்பு:2005 இறப்புகள்
சோனாலி போஸ்
சோனாலி போஸ் (Shonali Bose பிறப்பு 3 ஜூன் 1965) ஓர் இந்திய திரைப்பட இயக்குனர், எழுத்தாளர் மற்றும் திரைப்படத் தயாரிப்பாளர் ஆவார். 2005 ஆம் ஆண்டில் திரைப்படத்தில் அறிமுகமான இவர், அதன் பிறகு தேசிய திரைப்பட விருது, பிரிட்ஜ்ஸ்டோன் கதை விருது மற்றும் சன்டான்ஸ் மஹிந்திரா குளோபல் திரைப்பட தயாரிப்பாளர் விருது போன்ற பல பாராட்டுகளைப் பெற்றார்.
போஸ் தனது முதல் திரைப்படமான 2005 ஆம் ஆண்டில் சுயசரிதை நாடகமான அமு மூலம் அறிமுகமானார். இந்தத் திரைப்படம் மூலம் பரவலான பாராட்டினைப் பெற்றார், இது அதே பெயரில் வெளியான இவரது புதினத்தினை அடிப்படையாகக் கொண்டது. இது 1984 ஆம் ஆண்டு டெல்லியில் சீக்கியர்கள் மீதான தாக்குதல்களை விவரிக்கும் படம், விமர்சன ரீதியான பாராட்டையும் ஆங்கிலத்தில் சிறந்த திரைப்படத்திற்கான தேசிய திரைப்பட விருதையும் பெற்றது. பின்னர் 2012 ஆம் ஆண்டு போர் படமான சிட்டகாங்கின் உதவி இயக்குனராகவும் இணை எழுத்தாளரகவும் பணியாற்றினார்.
மார்கடிட்டா வித் அ ஸ்ட்ரா (2015) மற்றும் 2019ஆம் அண்டில் வெளியான தெ ஸ்கை இஸ் பிங்க் ஆகிய நாடகங்கள் வணிக ரீதியிலும் விமர்சன ரீதியிலும் பரவலான பாராட்டினைப் பெற்றுத் தந்தது.
போஸ் ஒரு வள்ளல் மற்றும் பல்வேறு தொண்டு நிறுவனங்களுக்கு உதவி செய்து வருகிறார். இவர் திரைப்படத் தயாரிப்பாளர் பெடாபிரதா பெயினை மணந்தார், ஆனால் தங்களது மகனின் மரணத்தைத் தொடர்ந்து இவர்கள் பிரிந்தனர்.
ஆரம்ப கால வாழ்க்கை
சோனாலி போஸ் மேற்கு வங்கத்தின் கல்கத்தாவில் 3 ஜூன் 1965 இல் பிறந்தார், மேலும் அவரது இளம் வயது வாழ்க்கையின் பெரும்பகுதியை மும்பை மற்றும் புது தில்லியில் கழித்தார். டெல்லி பல்கலைக்கழகத்தில் இளங்கலை பட்டமும், நியூயார்க்கின் கொலம்பியா பல்கலைக்கழகத்தில் அரசியல் அறிவியலில் முதுகலைப் பட்டமும் பெற்றார். டெல்லி பல்கலைக்கழகத்தில் மிராண்டா ஹவுஸில் இருந்த காலத்தில் இருந்து அவர் ஒரு சமூக செயற்பாடாளராக இருந்தார். போஸ் பள்ளி மற்றும் கல்லூரி காலங்கள் முழுவதும் ஒரு நடிகராக நாடகங்களில் ஈடுபட்டார். "சமூக மற்றும் அரசியல் மாற்றம் பற்றிய கருத்துக்களைத் தெரிவிக்க திரைப்படம் வழிவகை செய்கிறது" என்று கூறுகிறார்.
அமு நடத்திய முதற்கட்ட தொழில் மற்றும் திருப்புமுனை (1999-2010)
போஸ் தேசிய வழக்கறிஞர்கள் சங்கத்தின் அமைப்பாளராக சுமார் ஒரு வருடம் பணியாற்றினார். யுசிஎல்ஏ ஸ்கூல் ஆஃப் தியேட்டர், திரைப்படம் மற்றும் தொலைக்காட்சியில் எம்எஃப்ஏ இயக்கும் திட்டத்தில் சேருவதற்கு முன்பு அவர் மன்ஹாட்டனில் தொலைக்காட்சியில் பணியாற்றினார். அவரது தொழில் வாழ்க்கையின் ஆரம்பத்தில், தி ஜெண்டர்மே இஸ் ஹியர் அண்ட் மற்றும் அண்டாகுமெண்டட் போன்ற குறும்படங்களையும், லிஃப்டிங் தி வெய்ல் என்ற  ஆவணப்படத்தையும் இயக்கியிருந்தார். இது பல திரைப்பட விழாக்களில் திரையிடப்பட்டன.
தனிப்பட்ட வாழ்க்கை
அவள் பெடாப்ரதா பெயின் என்பவரை திருமணம் செய்தார், பின்னர் இந்தத் தம்பதியினர் பிரிந்தனர். தம்பதியரின் மகன் இஷான் போஸ்-பெய்ன் 13 செப்டம்பர் 2010 அன்று 16 ஆம் வயதில் இறந்தார். போஸ் இருபால்சேர்க்கையினராக அடையாளம் காட்டப்படுகிறார்.
சான்றுகள்
பகுப்பு:கொலம்பியா பல்கலைக்கழக முன்னாள் மாணவர்கள் பகுப்பு:வாழும் நபர்கள் பகுப்பு:1974 பிறப்புகள் பகுப்பு:ந,ந,ஈ,தி எழுத்தாளர்கள் பகுப்பு:ந.ந.ஈ.தி நபர்கள்
ஐந்தாம் சிவாஜி
ஐந்தாம் சிவாஜி (Shivaji V) (26 டிசம்பர் 1830 – 4 ஆகஸ்டு 1866), மராத்திய போன்சலே வம்சத்தின் கோல்ஹாப்பூர் சமஸ்தானத்தின் அரசர் ஆவார். சாகாஜிக்குப் பின்னர் இவர் கோல்ஹாப்பூர் இராச்சியத்தை 1838 முதல் 1866 முடிய ஆண்டார்.
பிரித்தானிய இந்தியா ஆட்சியின் கீழ் இவரது அரசு ஒரு சுதேச சமஸ்தானமாக இருந்தது. இவருக்குப் பின் இரண்டாம் இராஜாராம் கோலாப்பூர் இராச்சியத்தின் மன்னரானார்.
தமிழ் இலக்கணம் (நூல்)
தமிழைப் பிழையற எழுதவும் பேசவும் உதவும் வண்ணம் ஆறுமுக நாவலர் அவர்களால் 1886ஆம் ஆண்டு உரைநடை வடிவில் வெளியிடப்பட்ட நூல் தமிழ் இலக்கணம் ஆகும்.
வெளி இணைப்புகள்
பகுப்பு:தமிழ் இலக்கண நூல்கள் பகுப்பு:1886 தமிழ் நூல்கள்
மேக்கொங் ஆறு
மேக்கொங் ஆறு (Mekong) உலகில் 11ஆம் மிக நீளமான ஆறு ஆகும். ஆசியாவிலும் 7ஆம் மிக நீளமான ஆறு. மொத்தத்தில் 4,350 கிமீ நீளம் கொண்டது. திபெத்தில் தொடங்கி சீனாவின் யுன்னான் மாகாணம், மியான்மார், லாவோஸ், தாய்லாந்து, கம்போடியா, மற்றும் வியட்நாம் ஆகிய பிரதேசங்கள் வழியாக பாய்கிறது. வியட்நாமின் தென்கிழக்குப் பகுதியில் தென் சீனக்கடலில் கலக்கிறது.அறுபது மில்லியன் மக்கள் தண்ணீர் உணவு மற்றும் போக்குவரத்துக்காகவும் இந்த நதியைச் சார்ந்துள்ளனர். மேக்கொங் உலகின் அதிக மீன் வளமைகளை கொண்டுள்ளது. இது 795,000 கிமீ நீளமும் 2 307,000 ச.மைல் வடிநில பரப்பளவையும் கொண்டுள்ளது.ஆண்டொன்றுக்கு 457 km3 (110 மி. கன. அடி) நீர் இந்த ஆற்றின் வழியே பாய்கிறது.